user
வினா: திருக்குறளில் எந்த அதிகாரம் இரண்டு முறை வருகிறது ?

assistant
 விடை: குறிப்பறிதல்

முன் அறியாத ஆண், பெண் இருவரிடை பிறர் அறியாதவாறு நிகழும் அன்புப் பிணைப்பு களவுக் காதல் எனப்படும்.
 குறளில் ஒருதலைக் காமத்திற்கோ பொருந்தாக் காமத்திற்கோ இடமில்லை யென்பதால் மறைவாக நிகழ்ந்தாலும் ஒத்த அன்பினரா என்று ஒருவரை ஒருவர் அறிந்து கொண்ட பின்னரே அக்காதலுறவு தொடரும்.

தலைமகளது அழகால்‌ அணங்குற்ற தலைமகன்‌ அவளைத் தனியாகச் சந்திக்க விழைகிறான்.
 தலைமகளைக்‌ கூடும்போது, அவளுடைய குறிப்பறிந்தே கூடவேண்டும்‌. 
குறிப்பறிதலாவது பிறர்‌ தம்‌ மனத்துள்‌ எண்ணியவற்றை அவர்‌ கூறாமலே அவருடைய தோற்றம்‌ செயல்‌ முதலியவற்றால்‌ அறிந்து கொள்வதாகும்‌. 
பொதுவாகக் காதலருள் தலைவனே தலைவியின் உள்ளக் குறிப்பினை அறிவதற்குப் பெரிதும் முனைவான். 
 இவ்வாறு தலைமக்கள் ஒருவரையொருவர் விரும்புகின்றனர் என்னும் ஒத்த நிலையை உணர்த்துவதே காமத்துப்பாலில் அமைந்த குறிப்பறிதல் என்னும் பகுதியாகும்.

பரிமேலழகர் உரையில் இரண்டு “குறிப்பறிதல்” அதிகாரங்கள் காணப்படுகின்றன; ஒன்று பொருட்பாலில் உள்ள அதிகாரம் 71, மற்றொன்று இவ்வதிகாரம் 110 (காமத்துப்பால்). அவருக்கு முற்பட்ட காலிங்கர் உரையில் காமத்துப்பாலில் உள்ள குறிப்பறிதல் “குறிப்புணர்தல்” என்ற பெயரில் உள்ளது.
குறிப்பறிதல் என்ற அதிகாரப் பெயருக்கு தொல்காப்பிய களவியல் நூற்பா காரணமாயிருக்கலாம் என்பார் இரா சாரங்கபாணி. அப்பாடல்: நாட்டம் இரண்டும் அறிவு உடம்படுத்தற்குக் கூட்டி உரைக்கும் குறிப்புரை ஆகும் (தொல்காப்பியம், களவியல்: 5 பொருள்: தலைமக்கள் இருவரின் நோக்கங்களும் (கண்களும்) அவர் தம் கருத்துக்களை ஒன்றுபடுத்தற்கு உணர்வினைக் கூட்டியுரைக்கும் குறிப்புரைகளாகும்.) என்பது.